انا: علاش طرشك .. البنت: زيدي قدامي بلا خنخسر ليك كمارتك و باراكة من الاسءلة يالاااه تحركي. دفعاتني وخرجنا من ديك الفيلا و هما يسدو ليا عينيا بباندة مابقيتش عارف راسي فين غادا!!كنتمشى و كنتعكل وهما شادين فيا من يديا كيكيدوني خشاوني فواحد الطونوبيل و بقينا غاديين الطريق كاملة و انا كنبكي و عيني مغمضين ماعارفاش راسي فين غادا و الخوف كلاني ..بقيت هاكاك لمدة3 د السوايع وانا غادة ف الطونوبيل حتى وقفات و حلو ليا على عينيا لقيت راسي جالسة وقدامي جوج خرين جالسين الطونوبيل بحال شي صطافيط كحلة و الكراسة اللور مقابلين و حديدة واااعرة كلاااص ... الشخص : وصلتي للمكان ديالك حنا دابا قارابين بزااف للقصر ،سمعي مزيان ...غتمشي و فاقرب وقت غتجيبي داكشي للي تافقنا عليه و اي خطاء درتيه غتدفعي الثمن ديالو غالي جدا يالاه نزلي ومتنسايش هادشي اللي قلنا ليك و نتي دابا الوريتة الشرعية لجميع املاك افتخار سقراط .. انا: واخا سيدي غندير اللي فجهدي(وكلت امري لله) نزلنا وخرجنا من اللوطو و دورت وجهي غير بجنب حفضت الماطريكيل ولقيت قدامي طاكسي كيتسناني انا يالاه بغيت نزل و هيا تجبد البنت واحد البورطابل وقالت لي... البنت: شدي(بزعفة) هادا تيليفون حديث باش تبقاي على اتصال معانا و كنكررو ليك ..راكي مراقبة .. شديتو وكنبكي ..دخلت لواحد الميدان اللي ماشي ديالي وماعارفة عليه والو ..و ماعارفاش اشنو ندير و شنو كيتسناني و شكون كيتسناني ..حاسة براسي فواحد الدوامة وعارفة راسي غنموت حيت مغنقدش ندير هادشي اللي كيطلبو مني و مغنعرفش نديرو. بقيت غادا فداك الطاكسي و الشيفور حتى هوا من صحاب المافيا.. وصلت للقصر لقيتو مطوق و مشدد الحراسة وكلو داير برجال قد السخط و لابسين الاسود ونضارات وصلنا للباب حبسونا مخلاوناش ندخلو كانو تقريبا شي عشرين واحد فالباب الرءيسي د القصر مافهمتش اشنو واقع و علاش بقا كيسولنا واحد شكون انا و شكاندير هنا..قلت ليه انا مرات الحاج فاتخار ..هوا يدرب فراحد الكيت بلوتوت كانت فودنو بحال الى كيهدر معا شي حد مسمعتوش اشنو كيقول..من بعد دار عندي وقالي واخا امادام نزلي من الطاكسي ممنوع يدخل للقصر ..و غتجي الطونوبيل من داخل القصر دخلك انا: اوك ... نزلت دخلت مع الباب لكبير لقيت ميرسيديس كحلة ااخر ماكاين و حل ليا الشيفور الباب و طلعت دخلني حتا لباب ديال القصر..ماكنتش غنقدر نبقا داخلة على رجلي حيت القصر جا الوسط بعيد على الخرجة د الباب الراءيسي.. نزلت و داخلا كنقفقف و اول حاجة طاحت ليا فبالي هيا واليديا و مشيت للكوزينة و دخلت لفيت ماما مع الخدامات شفتها و هيا طير عليا .. زبيدة : بنتي الحبيبة الكبيدة ديالي على سلامتك تلاحت عليا و انا مصدومة و هيا تجرني ..اجي ابنتي راني توحشتك ..دخلاتني لبيتي لقديم و هيا تسيف عليا دغيا طارو دوك الدموع و الفرحة ديالها وقالت لي